Eesti välisministeeriumi pressiesindaja Minna-Liina Lind ütles, et Osama bin Ladeni surm võib terroristide aktiivsust maailmas lühikest aega suurendada, kuid otseseid kinnitusi selle kohta ei ole.    Välisministeerium soovitab Eesti kodanikel reisides olla endiselt tähelepanelikud ja ettevaatlikud ning järgida kõiki tavapäraseid soovitusi turvaliseks reisimiseks. Reisisihtkoha valikul soovitame  kindlasti arvestada välisministeeriumi reisihoiatustega ning vajaduse korral küsida nõu välisministeeriumi konsulaarosakonnast, sõnas Lind.    Interpol kutsub kogu maailmas üles lisavalvsusele, sest Osama bin Ladeni tapmine ei kaota terrorismiriski. Interpoli presekretär Ronald K. Noble teatas rahvusvahelises meedias, et kuigi maailma enim tagaotsiotud terrorist tabati, ei ole terrorismioht kuhugi kadunud.    Arvestades juhtunut, peaksid reisivad ja välismaal viibivad USA kodanikud just  neis piirkondades, kus Pakistanis toimunu võib kaasa tuua Ameerika-vastase vägivalla, olema ettevaatlikud, seisab Ameerika teadaandes. Reisihoiatus kehtib selle aasta 1. augustini.    Eesti Päevaleht